Արեգ Գալստյան (պետական գործիչ)

Արեգ Արեգի Գալստյան (ծնվ. ), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ։

Կրթություն 
 1966-1971 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը` «Ջերմաէներգետիկ պրոցեսների ավտոմատացում» մասնագիտությամբ, ջերմաէներգետիկ ավտոմատացման գծով ինժեների որակավորմամբ։
 1973-1976 թթ. - սովորել և ավարտել է Մոսկվայի էներգետիկ ինստիտուտի ասպիրանտուրան։ Տեխնիկական գիտությունների թեկնածու, դոցենտ։

Աշխատանքային գործունեությունը 
 1971-1992 թթ. - Երևանի Կ. Մարքսի անվան պոլիտեխնիկական ինստիտուտի ջերմային ավտոմատիկայի և սառնարանային տեխնիկայի ամբիոնի ասիստենտ, ավագ դասախոս, ապա՝ դոցենտ։
 1985-1986 թթ. - եղել է գիտական գործուղման մեջ Բելգրադի համալսարանում։
 1992-1994 թթ. - ՀՀ էներգետիկայի նախարարի խորհրդական։
 1994-1997 թթ. - ՀՀ էներգետիկայի նախարարության գիտության և կադրերի վերապատրաստման վարչության պետ։
 1997-2000 թթ. - ՀՀ էներգետիկայի նախարարության տեխնիկական քաղաքականության գլխավոր վարչության պետ։
 1992-1993 թթ. - ՀՀ կառավարության տնտեսագիտական վարչության գլխավոր մասնագետ, ապա բաժնի պետ։
 2000 թ. - ՀՀ վարչապետի որոշմամբ նշանակվել է ՀՀ էներգետիկայի նախարարի տեղակալ։
 2008 թ. հուլիսի 17-ին ՀՀ վարչապետի որոշմամբ նշանակվել է Հայաստանի Հանրապետության էներգետիկայի և բնական պաշարների նախարարի տեղակալ՝ ազատվելով Հայաստանի Հանրապետության էներգետիկայի նախարարի տեղակալի պաշտոնից։

Պարգևներ և աստիճաններ 
 Անանիա Շիրակացու մեդալ (2014)։
 ՀՀ Վարչապետի շնորհակալագիր։
 ՀՀ Վարչապետի հուշամեդալ։

Անկուսակցական է։ Ամուսնացած է, ունի երկու զավակ։

Ծանոթագրություններ 

Հայ էներգետիկներ
Անանիա Շիրակացու մեդալակիրներ
Տեխնիկական գիտությունների թեկնածուներ